Ribe Stifts Adresseaviser, 1834-11-11
Udenlandske Efterretninger. Frankerig. Moniteuren af 29de Octbr. indeholder en kongelig Ordonnants af følgende Jndhold: Den af Marskal Gerard indgivne Ansøgning om Afsked er bevilget; Udenrigsministeren, Grev Rigny, vil midlertidigen ogsaa bestyre Krigsdepartementet. Mar skalkens Post er altsaa for det Første ubesat, og Aarsagen dertil skal være, at man hidtil Jngen har fundet, der vilde modtage Præsidiet i Cabinettet. Dette skal forgiæves være tilbudet først Grev Mole, derefter Marskalkerne Mortier og Molitor, nu hedder det temmelig almindelig, at man med det samme Tilbud, har henvendt sig til Gesandten ved det russiske Hof, Marskalk Maison. Marskal Gerard er, hvad dernu hører til Sieldenhederne, udtraadt af Cabinettet, uden at hans Hæder og Popularitet har lidt noget Tab ved hans ministerielle Liv, alle Partier lode, da han indtraadte i Ministeriet hans Uegennyttighed og Retsindighed vederfares Ret, og alle ere nu enige i at tilstaae, at han tager disse Egenskaber, uforkrænkede, med sig. Forresten ere Bladenes Yttringer om denne Sag forskjellige. Medens Journal des Debats finder en Beroligelse deri, at der ved Marskalkens Udtrædelse ingen Forandring vil bevirkes i det hidtil fulgte politiske System, siden alle de andre Ministre have beholdt deres Poster: saa ere andre Blade af den Mening, at Regjeringen derved er kommen i en stor Forlegenhed. Cabinettet, hedder det, følede sin Trang til at gjenvinde nogen Anseelse i den offentlige Mening ved at optage en Mand af en ulastelig Charakteer i sin Midte; det bevægede derfor ved Haab om allehaande Concessioner Marskal Gerard til at træde ind; det Haab, hvormed man havde smigret Marskalken, saae denne sig ikke i Stand til at faa realiseret; det var da naturligt, at han, skuffet i sine Forventninger, atter tog sin Afsked; Cabinettet staaer nu atter der med den samme Trang til at vinde nogen Popularitet, hvilket nu vil være saameget vanskeligere, som dets Politik har faaet et saare føleligt Stød i den offentlige Mening derved, at det ikke har været i Stand til at vinde Marskalken for den. Det var den almindelige Mening, at man ved Gerards Udnævnelse vilde bringe den formodentlige Stemning i det nye Kammer en Hylding: hvorledes vil man nu fremtræde for dette Kammer, efter at den Mand, som besad den almindelige Agtelse ved sin Udtrædelse har givet tilkiende, at han ikke kunde indlade sig paa Regjeringens Politik. Om Marskalk Maison modtager Tilbudet, man har gjort ham, kan ansees for tvivlsomt; men det er uden for at Tvivl, at han ikke er Manden, som kan skaffe Cabinettet den manglende Popularitet. Coureren giver en Skildring af Kongedømmets nærværende Stilling, som er endnu mindre opbyggelig. "Efterat," siger den, "Dupont de l'Eure, Lafayette og Lafitte have, den Ene efter den Anden, faaet Øinene op og ere traadte tilbage fra Tronens Trin; efter at selv Hertugen af Broglio har fulgt dem: har nu atter en Hædersmand ved sin Udtrædelse givet tilkiende, hvor mislig den Post er, som var ham overdragen. Har Ludvig Philiv vel betænkt, hvad der vil blive Resultatet af det derved frembragte moralske Jndtryk, Kan han indbilde sig, at den Hob, af hvilken han nu seer sig omringet og smigret, formaaer i Frankerigs Øine at bringe ham de Fordele, som en Hædersmands eenstemmig anerkjendte Retsindighed forskaffede ham, Kongen skulde dog een Gang faae Øinene op og see den Tomhed, der omgiver hans Trone. Dersom de Deputeredes Kammer opfylder de Forsikkringer, det har udtalet i sin sidste Addresse, saa ville Ministrene, blottede for den offentlige Agtelse og Tiltro, ikke længe komme til at glæde sig ved deres Triumph over Marskal Gerard. Skulde Kammeret derimod give Slip paa Udøvelsen af sine Rettigheder, da ville vi derved komme det Øieblik endnu nærmere, i hvilken Nationen ellers vil gjøre Brug af de den alene tilkommende SouverainitetsRettigheder." – National har vel i den samme Anledning været altfor nærgaaende; thi det Nummer, hvori denne Sag blev drøftet, er lagt under Beslag, og Redacteuren er indstevnet for Assiseretten. - En Proces imod en Person, der har udgivet sig for Ludvig den 17de, svæver i denne Tid for Retten. - Hr. Jauge er nylig bleven frigiven, da der ikke kunde tilveibringes tilstrækkelige Beviser for hans formeentlige Forbindelse med D. Carlos.